als_Latn dik_Latn sag_Latn
Plot 1084 minuta pa pësuar gol. Alban Hoxha, portieri i skuadrës së Partizanit ka thyer rekordin e mbajtur nga Bujar Gogunja, të cilin nuk kishte arritur ta thyente asnjë gardian deri në këto momente. Portieri i të kuqve, ka pësuar gol në minutën e 84’ të takimit të djeshëm dhe është parë mjaft i mërzitur për një gjë të tillë. Hoxha prej dy sezonesh është një nga portierët më të mirë të kampionatit shqiptar, duke arritur të marrë edhe një ftesë nga trajneri De Biazi për të qenë në ekipin Kombëtar. Pas ndeshjes, portieri i skuadrës së Partizanit është shprehur: “Mund të them se ky është një nga momentet më të bukura të jetës sime dhe ia dedikoj bashkëshortes e cila nuk jeton më. Më vjen keq që ky rekord, nuk iu bashkëngjit një rezultati pozitiv në ndeshjen e sotme (djeshme), pasi e meritonim dhe mund të them se kemi pësuar një gol aksidental”, ka mbyllur Hoxha.
Hoxha: Rekordi, momenti më i bukur i jetës sime0
Share.
als_Latn als_Latn eng_Latn